Rahvusvaheline rallisprint "Narva Kevad 2005"

Eesti meistrivõistluste IV etapp sõidu- ja veoautodele

Kava

Toimumise aeg: 30.04.2005
Toimumiskoht: Narva linn
Koraldaja: Narva NVTC, Narva LV, MTÜ A-Racing
Võistlusrada: 2,8 km, rajakate asfalt

Teisipäev, 5. aprill
Avalikustatakse võistlusjuhend

Esmaspäev, 11. aprill
kell 10.00 algab võistlejate registreerimine

Neljapäev, 28. aprill
kell 24.00 lõpeb võistlejate registreerimine

Reede, 29. aprill
kell 16.00 avalikustatakse võistlejate nimekiri

Info: 
Tel 51 02 278 
www.rally.ee 
www.autosport.ee
www.nvtc.ee

Võistlusjuhend

Rahvusvaheline rallisprint "Narva Kevad 2005"

Eesti meistrivõistluste IV etapp sõidu -ja veoautode rallisprindis

Registreeritud EAL-is nr 47/RS

1. VÕISTLUSE KOHT, AEG, AJAKAVA

1.1. Võistlus toimub laupäeval 30. aprillil 2005. a Narva linnas. Võistlusraja pikkus 2,8 km. Rajakate asfalt.

1.2. Võistluse ajakava
09.00-11.00 - registreerimine, dokumentide kontroll, autode tehniline kontroll
10.00-11.30 - võistlusrajaga tutvumine 
11.30 - võistlusrajaga tutvumine noorte arvestusklassis  
12.00 - esimese võistlussõidu start
17.00 - autasustamine EMV arvestus klassidele Narva kindluses
20.00 - autasustamine "Narva Kevad 2005" arvestusklassidele ööklubis Geneva

Võistluse täpne ajakava, stardijärjekord ja info võistluste ametlikul teadetetahvlil kohtunike bussi juures.

2. KORRALDAJA

2.1. Võistluse korraldaja NVTC, Narva LV, MTÜ A-Racing
Info: 
Tel 51 02 278 
E-mail: rallisprint@nvtc.ee
www.rally.ee  www.autosport.ee www.nvtc.ee 

Korraldustoimkonna juht: Peeter Silde
Võistluse juht: Aivar Parts
Peaajamõõtja: Villu Viks
Stardi finiši kohtunik: Tõnu Raudkats
Tehniline juht: Voldemar Borkman
Ohutusjuht: Arvo Laur
Liikluskorraldus: Jüri Teslenko
Rajameister: Raivo Johannes

3. ARVESTUSKLASSID, VÕISTLUSAUTOD

3.1. Sport 2WD (rühm A, N, E)
3.2. ERK 2WD (ERK, ERK standard, ringrajaautod, ECO liiga)
3.3. Sport 4WD (rühm A, E, WRC)
3.4. Sport 4WD (rühm N) 
3.5. J16 (noored 2WD 1600 cc) 
3.6. J18 (juuniorid 2WD 2000 cc)
3.7. Veoautod (GAZ 51 ja GAZ 52 R6) 
3.8. Veoautod (GAZ  53 V8)
3.9. Moskvitš ECO liiga
3.10. Võistkond

4. OSAVÕTJAD

4.1. Arvestusklassidest 3.1-3.9 osavõtjad peavad registreerimisel esitama kehtiva võistlejalitsentsi, registreerija litsentsi, võistlusauto tehnilise kaardi, juhiload ja allkirjastatud osavõtuavalduse.

4.2. Noorvõistlejal on lubatud osaleda kaassõitjata või juhilubadega kaassõitjaga, kes omab kehtivat elukindlustus poliisi vähemalt 50 000 kroonile.

4.3. Ühel autol võib võistelda kaks võistlejat, kes mõlemad tasuvad osavõtumaksu.

4.4. Iga võistleja võib võistelda vaid ühel autol ja ühes arvestusklassis.

5. VÕISTLUSTE KÄIK

5.1. Võistlused viiakse läbi vastavuses EAL Võistlusmäärustega, tehniliste tingimustega, rallisprindi 2005. a meistrivõistluste üldjuhendiga ja antud etapi juhendiga. 

5.2. Korraldaja väljastab võistlejatele stardinumbrid.

5.3. Korraldaja reserveerib kuni 3 reklaami võistlusautol.

5.4. Võistlusrajaga saab tutvuda jalgsi või mootorita liiklusvahendil ja arvestusklassi noored, juuniorid ja Moskvitš ECO liiga (kogunevad eelstardi tsoonis kell 11.15)  võistlejad omal võistlusautol kell 11.30 ühe korra.

5.5. Sõidetakse 3 vooru. Igas voorus fikseeritakse raja läbimise aeg ning vooru kiireim omas arvestusklassis saab ühe punkti, teise aja saavutanu saab kaks punkti jne. Etapi paremus saadakse kolmest voorust kahe parema tulemuse summeerimisel. Etapi tulemuse saamiseks peab võistleja läbima vähemalt kaks sõiduvooru. Võrdsete punktide korral saab määravaks parim aeg mistahes voorus.

5.6. Stradijärjekord arvestusklasside kaupa:
- esimeseks vooruks võistluste juhi poolt
- teiseks vooriuks vastupidises järjekorras esimesele voorule klasside kaupa
- kolmandaks vooruks teise vooru stardijärjekord.
Võistleja peab ilmuma eelstarti vastavalt vooru stardijärjekorrale, hilinejaid vooru starti ei lubata.

5.7. Vale stardi eest on karistus 10 sekundit.

5.8. Kui võistleja ei stardi 20 sekundi jooksul, loetakse võistleja katkestanuks antud võistlussõidus.

5.9. Kõik tulemused vastavalt finišiprotokollidele.

5.10. Pärast kolmandat sõitu paigutatakse kõik võistlusautod kinnisesse parklasse Narva kindluse territooriumil.

6. PROTESTID

6.1. Protestiaeg 15 min pärast esialgsete tulemuste avaldamist ATT-l. Protesti kautsjon 1000 EEK, auto lahtivõtmisel 3000 EEK.

7. EELREGISTREERIMINE

Eelregistreerimine algab 11. aprillil kell 10.00 ja lõpeb 8. aprillil kell 24.00. Eelregistreerimine sooritada interneti aadressil www.rally.ee või saata  
e-maili aadressile rallisprint@nvtc.ee või faksida numbrile 35 69 370. 
NB! Õigeks ajaks kõiki andmeid mitteesitanud võistlejad lubatakse starti kahekordse osavõtutasu tasumisel.

8. OSAVÕTUMAKSUD

4WD 500.- EEK
2WD 400.- EEK
Veoautod 300.- EEK
Noored 300.- EEK
ECO liiga 300.-EEK
Moskvitš 300.-EEK

Eelregistreerimist mitte sooritanutel on osavõtumaksud kahekordsed. Korraldaja reklaamidest keeldumise korral on rahaline trahv 1000 EEK. Osavõtumaksude tasumine toimub sularahas võistluste mandaadis.

9. AUTASUSTAMINE

9.1. Arvestusklassi kolme parimat autasustatakse karikatega.

9.2. Korraldaja ja sponsorite eriauhinnad.

9.3. Parimat võistkonda autasustatakse rändkarikaga.

10. VASTUTUS

Võistluste korraldaja ja EAL ei vastuta võimalike õnnetuste ja nende tagajärgede eest.